CELEX: 62016CA0516
Language: et
Date: 2017-12-20 00:00:00
Title: Kohtuasi C-516/16: Euroopa Kohtu (seitsmes koda) 20. detsembri 2017. aasta otsus (Bundesverwaltungsgericht’i eelotsusetaotlus – Austria) – Erzeugerorganisation Tiefkühlgemüse eGen versus Agrarmarkt Austria (Eelotsusetaotlus — Põllumajandus — Ühine turukorraldus — Puu- ja köögiviljasektori rakenduskava — Määrus (EÜ) nr 1234/2007, muudetud määrusega (EÜ) nr 361/2008 — Artiklid 103b, 103d ja 103 g — Euroopa Liidu finantsabi — Määrus (EL) nr 543/2011 — Artikkel 60 ja IX lisa punkt 23 — Tootjaorganisatsiooni ettevõtetesse ja/või tööruumidesse tehtavad investeeringud — Mõiste — Õiguspärane ootus — Õiguskindlus)

26.2.2018   
            
            
               ET
            
            
               Euroopa Liidu Teataja
            
            
               C 72/24
            
         Euroopa Kohtu (seitsmes koda) 20. detsembri 2017. aasta otsus (Bundesverwaltungsgericht’i eelotsusetaotlus – Austria) – Erzeugerorganisation Tiefkühlgemüse eGen versus Agrarmarkt Austria
   (Kohtuasi C-516/16) (1)
   
   ((Eelotsusetaotlus - Põllumajandus - Ühine turukorraldus - Puu- ja köögiviljasektori rakenduskava - Määrus (EÜ) nr 1234/2007, muudetud määrusega (EÜ) nr 361/2008 - Artiklid 103b, 103d ja 103 g - Euroopa Liidu finantsabi - Määrus (EL) nr 543/2011 - Artikkel 60 ja IX lisa punkt 23 - Tootjaorganisatsiooni ettevõtetesse ja/või tööruumidesse tehtavad investeeringud - Mõiste - Õiguspärane ootus - Õiguskindlus))
   (2018/C 072/32)
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Kaebaja: Erzeugerorganisation Tiefkühlgemüse eGen
   
      Vastustaja: Agrarmarkt Austria
   
      Resolutsioon
   
   
               1.
            
            
               Komisjoni 7. juuni 2011. aasta rakendusmääruse (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, IX lisa punkti 23 mis viitab investeeringutele, mis on tehtud „tootjaorganisatsiooni ettevõttesse ja/või tööruumi“, tuleb tõlgendada nii, et:
               
                           —
                        
                        
                           pelk asjaolu, et selle määruse artikli 60 lõikes 1 osutatud rakenduskava raames on tehtud investeeringud mitte asjaomasele tootjaorganisatsioonile, vaid kolmandale isikule kuuluval maatükil, ei kujuta endast nendest sätetest esimese kohaselt põhimõtteliselt kriteeriumi, mis näitab, et selle tootjaorganisatsiooni poolt investeeringutena tehtud kulud ei vasta ühele rakenduskava tingimusele;
                        
                     
                           —
                        
                        
                           IX lisa punkt 23 viitab investeeringutele, mis on tehtud ettevõtetesse või tööruumidesse, mis nii õiguslikult kui faktiliselt on nimetatud tootjaorganisatsiooni ainukontrolli all, millest tulenevalt oleks selle investeeringu kasutamine kolmanda isiku poolt välistatud.
                        
                     
         
               2.
            
            
               Õiguspärase ootuse kaitse põhimõtet tuleb tõlgendada nii, et sellega ei ole vastuolus see, kui niisugustel asjaoludel nagu põhikohtuasjas keeldub liikmesriigi pädev asutus ühelt poolt selle finantsabi jäägi väljamaksmisest, mida tootjaorganisatsioon oli taotlenud investeeringuks, mis lõpuks tunnistati rakendusmääruse nr 543/2011 IX lisa punkti 23 alusel abikõlbmatuks, ja teiselt poolt nõuab see asutus tootjaorganisatsioonilt kõnealuse investeeringu jaoks juba antud abi tagasimaksmist.
            
         
               3.
            
            
               Sellistel asjaoludel nagu põhikohtuasjas tuleb liidu õigust tõlgendada nii, et kuna käesoleva kohtuotsuse tagajärgi ajaliselt ei piirata, siis ei ole liidu õigusega vastuolus võtta alusetult antud abi tagasinõudmise välistamiseks arvesse õiguskindluse põhimõtet, tingimusel et tingimused on samad, mis puhtalt siseriikliku finantsabi tagasinõudmisel, et Euroopa Liidu huvi on täiel määral arvesse võetud ning et abisaaja heausksus on tuvastatud.
            
         
      (1)  ELT C 462, 12.12.2016.